**2025 Mustang GTD je najhitrejši in najzmogljivejši serijski Mustang v zgodovini**

* Mustang GTD s svojim 5,2-litrskim motorjem V8 s ‘superchargerjem’ razvije v Ameriki potrjenih 826 konjskih moči in 900 njutonmetrov navora, kar pomeni, da je najmočnejši serijski Mustang v zgodovini
* Mustang GTD doseže največjo hitrost 325 km/h, kar je največ med vsemi serijskimi Mustangi (s to hitrostjo se lahko primerja samo Ford GT), pri tem pa mu pomaga sistem za zmanjševanje zračnega upora
* Osupljiva zmogljivost, prefinjena aerodinamika in dirkaško vzmetenje so zasnovani tako, da bo Mustang GTD za krog na dirkališču Nürburgring potreboval manj kot sedem minut

Popolnoma novi 2025 Mustang GTD1 je na novo opredelil, kaj pomeni Mustang na področju zmogljivosti. To je kristalno jasno ob pogledu pod motorni pokrov, kjer 5,2-litrski V8 motor s tlačnim polnilnikom (‘supercharger’) v skladu s certifikatom SAE razvije 826 konjskih moči in 900 njutonmetrov navora.2, 3

Certificirana moč in navor sta skupaj z vrhunsko aktivno aerodinamiko, ogljikovo-keramičnimi zavorami in navznoter zamaknjenim zadnjim vzmetenjem (blažilniki so nameščeni med zadnjima kolesoma in ne nad njima) ključna elementa, saj se Mustang GTD pripravlja na izpolnitev obljube, da bo uradni krog na dirkališču Nürburgring prevozil v manj kot sedmih minutah.

“Od prvega dne smo kot laser natančno osredotočeni na uresničitev izziva, da Mustang GTD postane prvi superšportnik z vrhunskimi zmogljivostmi v svetovnem merilu in dušo Mustanga,” je povedal Greg Goodall, glavni inženir programa Mustang GTD. “Srce GTD-ja je njegov 5,2-litrski motor V8 s ‘superchargerjem’, ki na liter delovne prostornine razvije več konjskih moči kot Porsche 911 GT3 RS.”

5,2-litrski motor V8 s tlačnim polnilnikom prinaša izboljšave prejšnjih Mustangovih motorjev, saj ima prvič v zgodovini Mustanga sistem s suhim koritom za olje, ki lahko zagotavlja mazanje motorja pri dolgotrajni in še tako zahtevni vožnji skozi ovinke.

Ta sistem za mazanje motorja s suhim koritom za olje omogoča tudi nekoliko višjo najvišjo vrtilno hitrost motorja, ki znaša 7650 vrtljajev v minuti, kar za 100 vrtljajev v minuti presega prejšnji 5,2-litrski motor V8. Spremenjeni sesalni in izpušni sistem, standardni izpušni sistem iz titana in manjša jermenica tlačnega polnilnika pomagajo pri doseganju odlične moči motorja.

Poleg moči, potrebne za doseganje največje hitrosti 325 km/h, je Mustang GTD opremljen tudi s sistemom za zmanjševanje zračnega upora, ki lahko spreminja kot zadnjega spojlerja in aktivira lopute pod sprednjim delom vozila, da glede na vozne razmere najde ravno pravo ravnovesje med pretokom zraka za večjo hitrost in pritiskom ob podlago za boljši oprijem.

“Delo nadarjenih inženirjev in oblikovalcev ter izjemno sposobnega voznika smo združili s tehnologijo, močjo in aerodinamiko Mustanga GTD,” je dodal Goodall. “Komaj čakamo, da izpolnimo tudi svojo obljubo navdušencem nad GTD-jem, in prevozimo krog v manj kot sedmih minutah.”

# # #

1 Uradno homologirani podatki o porabi goriva in izpustih CO2 bodo objavljeni pred začetkom prodaje vozila. V skladu s svetovno usklajenim preskusnim postopkom za lahka vozila (WLTP).

2 Največja moč in navor sta neodvisni lastnosti in ju ni mogoče doseči hkrati.

3 Fordovi izračunani podatki veljajo za vozila s specifikacijami za ZDA, navedenimi kot informacije o izdelku, in jih ni mogoče uporabljati za vozila, ki so morda na voljo za prodajo zunaj ZDA. Glejte tudi točko 1 zgoraj.